කොළඹ වරායට ආසන්නයේදී ගිනි ගැනීමට ලක්වූ එක්ස්ප්‍රස් පර්ල් නෞකාවේ තවදුරටත් ඉන්ධන මෙටි්‍රක් ටොන් 278 ක ප්‍රමාණයක් ඇති බවට උපකල්පනය කරන බව සමුද්‍රීය පරිසර ආරක්ෂණ අධිකාරිය පවසනවා.එහි සභාපතිනි දර්ශනී ළහඳපුර සඳහන් කළේ අදාළ නෞකාව ගිනි ගැනීමෙන් සිදුවූ පරිසර හානිය ගණනය කිරීමේ විද්වත් කමිටුවේ මූලික වාර්තාව නොවැම්බර් 30 වනදා අග්‍රාමාත්‍යවරයාට ලබාදීමට බලාපොරොත්තු වන බවයි.කොළඹ වරායට නාවික සැතපුම් 9.5ක් දුරින් තිබියදී පසුගිය අප්‍රේල් 20 වනදා ගිනි  ගැනීමට ලක්වූ එක්ස්ප්‍රස් පර්ල් නෞකාව ගැඹුරු මුහුදු කලාපයට ඇදගෙන යාමට කටයුතු කිරීමේදී උස්වැටකෙයියාව මුහුදු ප්‍රදේශය ආසන්නයේ පසුගිය සැප්තැම්බර් මාසයේ මුහුදුබත් වුණා.නෞකාවේ ගින්න හේතුවෙන් මෙරට වෙරළ තීරයට සැලකිය යුතු බලපෑමක් එල්ලවූ අතර එහි තිබූ රසායන ද්‍රව්‍ය සහ සුන්බුන් මෙන්ම බහාලුම් මුහුදට එක්වීම නිසා එම මුහුදු කලාපය ධීවර කටයුතු වලින් තහනම් කිරීමට ධීවර අමාත්‍යාංශය පියවර ගත්තා.ඒ රසායන ද්‍රව්‍යවලින් සහ නෞකාවේ සුන්බුන් වලින් ධීවරයින්ට එල්ල විය හැකි බලපෑම සැලකිල්ලට ගනිමින්.මේ අතර එක්ස්ප්‍රස් පර්ල් නෞකාව අත්අඩංගුවට ගැනීමට කොළඹ වානිජ මහාධිකරණය පසුගිය 7 වනදා කොළඹ වරායේ පාලනාධිකාරියට වරෙන්තුවක් ද නිකුත් කර තිබුණා.